|  |  |  |  |  |
| --- | --- | --- | --- | --- |
| Številka: | 43001-88/2021-07 |  | oznaka naročila: | D-34/21 G |
| Datum: | 14.04.2021 |  | MFERAC: | 2431-21-000402/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacija plazu »Knezdol« na cesti R2-427/1351 Latkova vas - Trbovlje od km 14,490 do km 14,680** |

**Vprašanje:**

**JN001661/2021-W01 - D-34/21; Sanacija plazu "Knezdol" na cesti R2-427/1351 Latkova vas - Trbovlje od km 14,490 do km 14,680, datum objave: 19.03.2021**

**Datum prejema: 14.04.2021   12:38**

Spoštovani!   
  
Imamo dve vprašanji:   
1. V popisu del je navedana izdelava geodetskega načrta po gradnji skupaj s komunalnim katastrom. Ali to pomeni vris poteka izvedenih komunalnih vodov po končani sanaciji v kataster GJI (gospodarska javna infrastruktura) ali zgolj vris poteka komunalnih vodov v grafičnem delu geodetskega načrta, ki se ga bo izdelalo po gradnji?   
  
2. V popisu del je postavka, ki se nanaša na vgradnjo reperjev in njihovo navezavo na nivelmansko mrežo. V bližini obravnavanega odseka ni obstoječih reperjev državne nivelmanske mreže oz. najbližji je cca 3km stran od območja Sanacije plazu. Ali bo potrebno (v bližini hkrati pa dovolj daleč stran od območja pričakovanih posedkov) vgraditi kontrolni reper s pomočjo katerega se kontrolira stabilnost reperjev vgrajenih na podporno konstrukcijo?   
  
Hvala za odgovora.

**Odgovor:**

1. V sklopu izdelave izvedbenega načrta izvedenih del (INID) se izdela tudi geodetski posnetek z vrisom vseh izvedenih del oziroma morebitnih odstopanj od projekta. Podlaga za izvedbo geodetskega posnetka je že pridobljen geodetski posnetek, ki je bil izveden v fazi projektiranja. Na obravnavanem območju sanacije ni gospodarske javne infrastrukture. Katastrsko situacijo z zakoličbo v aktivni obliki (dwg) zagotovi naročnik.
2. V sklopu izvajanja monitoringa oziroma geodetskih meritev vgrajenih reperjev na AB kroni kamnite zložbe je potrebno izdelati lokalno nivelmansko mrežo. Za zagotovitev ustrezne natančnosti meritev se izvede nov kontrolni steber (reper) izven območja plazenja.